stanford-oval/wikipedia huggingface dataset:
Heimo (biologia)

Tieteellinen luokittelu
Taksonomia
Systematiikka
Kladistiikka
Luokittelun tasot
yläkunta / domeeni
kunta
alakunta
osakunta
yläjakso, yläkaari
pääjakso / kaari
alajakso / alakaari
osajakso / osakaari
yläluokka
luokka
lahko
heimo
tribus
suku
sektio
sarja
laji
alalaji
muunnos / serotyyppi
muoto
erityismuoto
lajike / rotu
Termejä
taksoni
fenetiikka
kladistiikka
tyyppilaji
binominen nimistö
holotyyppi
Luettelo systematiikassa yleisistä latinan- ja kreikankielisistä sanoista
rengaslajit
Integrated Taxonomic Information System
Kasvien luokittelu
Angiosperm Phylogeny Group
APG II -luokittelu
APG III -luokittelu
Cronquistin luokittelu
Kasvien luokitus Linnén teennäisjärjestelmän mukaan
Heimo (lat. familia, engl. family) on eliöiden tieteellisen luokittelun yksikkö, joka on laajempi kuin suku, mutta suppeampi kuin lahko. Jokaiseen lahkoon kuuluu siis yksi tai useampi heimo, jokaiseen heimoon yksi tai useampi suku ja jokaiseen sukuun yksi tai useampi laji.
Käsitteen historia

Termiä famila (heimo) käytti biologiassa ensimmäisenä ranskalainen kasvitieteilijä Pierre Magnol vuonna 1689 ilmestyneessä teoksessaan Prodromus historiae generalis plantarum, in quo familiae plantarum per tabulas disponuntur. Siinä hän luokitteli tuntemansa kasvit 76 heimoon. Tieteellisen luokittelun eri tasot ja niiden nimitykset olivat tuohon aikaan vielä vakiintumattomat, ja teoksensa esipuheessa Magnol mainitsikin, että nämä "heimot" voitaisiin edelleen yhdistää laajemmiksi ryhmiksi, joista hän käytti nimitystä suku (lat. genus, monikossa genera). Täten suku olisi siis laajempi yksikkö kuin heimo, päinvastoin kuin nykyisessä luokittelussa.
Nykyisessä merkityksessään termiä heimo käytti kuitenkin ensimmäisenä Ernst Haeckel, etenkin vuonna 1894 ilmestyneessä teoksessaan Die systematische Phylogenie, jota yleensä pidetään hänen parhaana teoksenaan. Tämän jälkeen termistö vakiintui nopeasti, ja jo 1900-luvun alussa heimon käsitettä käytettiin aivan yleisesti nykyisessä merkityksessään. Termien merkitykset on virallisesti määritelty standardeissa, joiden nimet ovat International Code of Botanical Nomenclature ja International Code of Zoological Nomenclature.
Heimojen nimet

Melkein kaikki heimot ovat saaneet nykyiset tieteelliset nimensä jonkin siihen kuuluvan suvun mukaan. Tämän suvun nimeen lisätään silloin kasviheimoilla pääte -aceae ja eläinheimoilla pääte -idae. Tästä on muutamia poikkeuksia, jolloin heimon nimi johtuukin jonkin siihen kuuluvan lajin nimestä. Esimerkiksi hernekasvien heimon nimi Fabaceae johtuu härkäpavun lajinimestä Vicia faba.
Muutamilla kasviheimoilla on myös vanhat rinnakkaisnimet, joita yhä toisinaan käytetään. Niinpä hernekasvien heimosta käytetään myös nimeä Leguminosae ja heinäkasveista Poaceae-nimen ohella myös nimeä Graminaceae. Nämä nimet johtuvat näille heimoille ominaisista hedelmätyypeistä, hernekasvien paloista ja heinäkasvien jyvistä.
Heimojen suomenkieliset nimet muodostetaan yleensä lisäämällä heimon tyyppisuvun nimeen sana -kasvit tai -eläimet. Muutamista heimoista käytetään suomessa kuitenkin vakiintuneesti kukan tai kukinnon rakenteeseen viittaavia nimiä, kuten huulikukkaiskasvit, ristikukkaiskasvit ja sarjakukkaiskasvit.
Joitakin tunnetuimpia kasviheimoja

asterikasvit eli mykerökukkaiskasvit (Asteraceae)
heinäkasvit (Poaceae, syn. Graminaceae)
hernekasvit (Fabaceae, syn. Leguminosae)
huulikukkaiskasvit (Lamiaceae)
kanervakasvit (Ericaceae)
kämmekkäkasvit (Orchidaceae)
mäntykasvit (Pinaceae)
palmukasvit (Arecaceae, syn. Palmaceae)
ristikukkaiskasvit (Brassicaceae, syn. Cruciferae)
ruusukasvit (Rosaceae)
sarakasvit (Cyperaceae)
sarjakukkaiskasvit (Apiaceae, syn. Umbelliferae)
Hugh Fraser

Hugh Fraser (s. 7. lokakuuta 1950) on englantilainen näyttelijä, teatteriohjaaja ja kirjailija. Hänet tunnetaan erityisesti kapteeni Arthur Hastingsin roolista Hercule Poirot -televisiosarjassa.
Myöhemmin Fraser on ryhtynyt kirjailijaksi. Hänen ensimmäinen romaaninsa Harm, julkaistiin vuonna 2015. Toinen romaani Threat julkaistiin vuonna 2016 ja kolmas romaani Malice vuonna 2017.
Valikoitu filmografia

Hercule Poirot (1989–2002, 2013–2014)
Pimeyden ytimessä (1985)
Näkymätön vihollinen (1992)
101 dalmatialaista (1996)
Aiheesta muualla

Hugh Fraser Internet Movie Databasessa. (englanniksi)
Hugh Fraser Elonetissä.
Hijack

| Hijack Amon Düül II |
| --- | --- | --- |

Studioalbumin tiedot
 Julkaistu: 1974
 Tuottaja(t): Amon Düül II & Wild Willy
 Tyylilaji: krautrock
 Kesto: 44.38
 Levy-yhtiö: Nova (EU), Atlantic (UK), ATCO (US)
Amon Düül II muut julkaisut
| Vive la Trance 1973 | Hijack 1974 | Lemmingmania 1974 |
Hijack on Amon Düül II-yhtyeen studioalbumi vuodelta 1974. Musiikillisesti albumi palasi edellisen albumin pop-voittoisemmasta suuntauksesta enemmän progressiiviseen musiikkiin ottamalla vaikutteita myös muista musiikkigenreistä (esim. folk, klassinen musiikki, funk).
Kappaleet > A-puoli

"I Can't Wait (Part 1 & 2)" (Meid) - 6:18
"Mirror" (Weinzierl) - 4:21
"Traveller" (Weinzierl, Knaup, Rogner) - 4:23
"You're Not Alone" (Meid) - 6:55
Kappaleet > B-puoli

"Explode Like a Star" (Karrer) - 4:00
"Da Guadeloop" (Meid, Leopold) - 7:03
"Lonely Woman" (Coleman, Karrer) - 4:44
"Liquid Whisper" (Rogner, Knaup) - 3:24
"Archy The Robot" (Karrer) - 3:30
Muusikot

Chris Karrer - akustinen- ja sähkökitara, viulu, soprano saksofoni, laulu
Renate Knaup-Krötenschwanz - laulu
Peter Leopold - rummut, perkussiot, akustinen kitara
Lothar Meid - basso, akustinen kitara, laulu, jousisovitukset
Falk U. Rogner - syntetisaattori
John Weinzierl - akustinen- ja sähkökitara
sekä:
Chris Balder - jouset
Thor Baldursson - kosketinsoittimet
Bob Chatwin - trumpetti
Lee Harper - trumpetti
Hermann Jalowitzki - perkussiot
Bobby Jones - saksofoni
Olaf Kübler - huilu, soprano saksofoni
Rudy Nagora - saksofoni
Ludwig Popp - puhaltimet
Wild Willy - harmonikka, perkussiot, laulu
Mika Sivunen

| Mika Sivunen> Henkilötiedot |
| --- | --- |
Syntynyt: 16. lokakuuta 1967 (ikä 56)
Pesäpalloilija
Seura:   Seinäjoen Maila-Jussit  Jyväskylän Kiri 
Tehtävä:  Kolmosvahti
Mika Sivunen (s. 16. lokakuuta 1967) on uransa lopettanut suomalainen pesäpalloilija. Vuosina 1986–2007 Sivunen pelasi SM-sarjassa ja Superpesiksessä 465 runkosarjaottelua Seinäjoen Maila-Jussien ja Jyväskylän Kirin joukkueissa. Sivusen kasvattajaseura on Seinäjoen Maila-Jussit. Ulkopelissä Sivusen pelipaikka oli kolmosvahtina. Sivunen valittiin kolme kertaa Itä–Länsi- ja kerran Liitto–Lehdistö-otteluun.
Saavutukset > Pelaajana

1 SM-kulta: 1987
1 SM-hopea: 1988
4 SM-pronssia: 1991, 1995, 1997, 1999
3 Itä–Länsi-ottelua: 1988, 1993, 1996
1 Liitto–Lehdistö-ottelu: 1989
Henry Cavill

| Henry Cavill |
| --- | --- |
 Henry Cavill San Diegon Comic-Conissa vuonna 2019.
Henkilötiedot
Koko nimi:  Henry William Dalgliesh Cavill
Syntynyt: 5. toukokuuta 1983 (ikä 41) Saint Helier, Jersey
Ammatti:  näyttelijä, malli
Näyttelijä
Aktiivisena:  2001–
Merkittävät roolit:   Humphrey (Tähtisumua)  Theseus (Immortals)  Will Shaw (The Cold Light of Day)  Kal-El / Clark Kent / Teräsmies (DC Extended Universe)  Geralt Rivialainen (The Witcher – Noituri) 
 Nimikirjoitus
Aiheesta muualla
IMDb 
Elonet
Henry William Dalgliesh Cavill (s. 5. toukokuuta 1983 Saint Helier, Jersey) on brittiläinen näyttelijä ja malli. Hänet tunnetaan muun muassa rooleistaan Charles Brandonina televisiosarjassa Tudors (2007–2010), Geraltina The Witcher -sarjassa sekä Teräsmiehenä DC Extended Universen elokuvissa. Cavillin kerrotaan purkaneen sopimuksen Teräsmiehen näyttelemisestä eikä jatka hahmon näyttelyä, mutta asiasta on toistaiseksi epävarmuutta.
Cavill syntyi Jerseyssä ja kävi St. Michael’s Preparatory School -koulua ennen siirtymistään Stowe School -kouluun, missä hän näytteli monissa esityksissä, ja missä hän omien sanojensa mukaan kertoo oppineensa rakastamaan näyttämöitä.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2001 | Laguna | Laguna | Thomas Aprea |
| 2002 | Monte Criston kreivi | The Count of Monte Cristo | Albert Mondego |
| 2003 | Linnan neidot | I Capture the Castle | Stephen Colley |
| 2005 | Hellraiser: Hellworld | Hellraiser: Hellworld | Mike |
| 2006 | Tristan & Isolde | Tristan & Isolde | Melot |
| 2006 | Red Riding Hood | Red Riding Hood | Metsästäjä |
| 2007 | Tähtisumua | Stardust  | Humphrey |
| 2009 | Whatever Works | Whatever Works | Randy Lee James |
| 2009 | Blood Creek | Town Creek | Evan Marshall |
| 2011 | Immortals | Immortals | Theseus |
| 2012 | The Cold Light of Day | The Cold Light of Day | Will Shaw |
| 2013 | Man of Steel | Man of Steel | Kal-El / Clark Kent / Teräsmies |
| 2015 | Koodinimi U.N.C.L.E. | The Man from U.N.C.L.E. | Napoleon Solo |
| 2016 | Batman v Superman: Dawn of Justice | Batman v Superman: Dawn of Justice | Kal-El / Clark Kent / Teräsmies |
| 2017 | Justice League | Justice League | Kal-El / Clark Kent / Teräsmies |
| 2018 | Mission: Impossible – Fallout | Mission: Impossible – Fallout | August Walker |
| 2020 | Enola Holmes | Enola Holmes | Sherlock Holmes |
| 2021 | Zack Snyder’s Justice League | Zack Snyder’s Justice League | Kal-El / Clark Kent / Teräsmies |
| 2022 | Enola Holmes 2 | Enola Holmes 2 | Sherlock Holmes |
| 2022 | Black Adam | Black Adam | Teräsmies (cameo) |
| 2024 | The Ministry of Ungentlemanly Warfare | The Ministry of Ungentlemanly Warfare | Gus March-Phillipps |
| 2024 | Argylle | Argylle | Aubrey Argylle |
| 2024 | Deadpool & Wolverine | Deadpool & Wolverine | James ”Logan” Howlett / ”Cavillrine” (cameo) |

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli | Televisio> Jaksot |
| --- | --- | --- | --- | --- |
| 2002 | The Inspector Lynley Mysteries | The Inspector Lynley Mysteries | Chas Quilter | ”Well-Schooled in Murder” |
| 2003 | Midsomerin murhat | Midsomerin murhat | Simon Mayfield | ”The Green Man” |
| 2007–2010 | Tudors | Tudors | Charles Brandon | 38 jaksoa |
| 2019–2023 | The Witcher – Noituri | The Witcher – Noituri | Geralt Rivialainen | 24 jaksoa |
Aiheesta muualla

Kuvia tai muita tiedostoja aiheesta Henry Cavill Wikimedia Commonsissa
Henry Cavill Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Mietje Baron

| Mitalit | Mitalit | Mitalit |  |
| --- | --- | --- | --- |
|  Mietje Baron ja Hildegard Schrader vuoden 1928 olympiakisoissa. |  Mietje Baron ja Hildegard Schrader vuoden 1928 olympiakisoissa. |  Mietje Baron ja Hildegard Schrader vuoden 1928 olympiakisoissa. |  |
Maa:   Alankomaat
Naisten uinti
|  Olympialaiset  |  Olympialaiset  |  Olympialaiset  |  |
|  Hopeaa | Amsterdam 1928 | 200 m rintauinti |  |
Mietje "Marie” Baron (5. helmikuuta 1908 Rotterdam – 23. heinäkuuta 1948 Rotterdam) oli alankomaalainen uimari ja uimahyppääjä. Hän osallistui urallaan vuosien 1924 ja 1928 kesäolympialaisiin.
Pariisissa 1924 Baron sijoittui kuudenneksi 4 × 100 metrin vapaauintiviestissä. Hän osallistui myös 200 metrin rintauinnin alkueriin, jossa hänet hylättiin.
Neljä vuotta myöhemmin Amsterdamissa Baron voitti olympiahopeaa 200 metrin rintauinnissa. Hän osallistui myös uimahypyissä kymmenen metrin kerroshyppyihin, joissa hän sijoittui neljänneksi.
Mikadonkämmenet

| Mikadonkämmenet |
| --- | --- |

Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Yksisirkkaiset
Lahko::  Asparagales
Heimo::  Kämmekkäkasvit Orchidaceae
Alaheimo::  Epidendroideae
Suku::  Mikadonkämmenet Bletilla  Rchb.f.
Katso myös
   Mikadonkämmenet Wikispeciesissä   Mikadonkämmenet Commonsissa 
Infobox OKVirheellinen NIMI-arvo: 
Mikadonkämmenet (Bletilla) on kämmekkäkasvien heimoon kuuluva kasvisuku.
Sukuun kuuluu viisi tai kuusi lajia, joista yhtä, mikadonkämmentä, kasvatetaan koristekasvina. Luonnonvaraiset mikadonkämmenet kasvavat Kiinassa, Japanissa ja Taiwanilla. Niillä on valkoiset tai violetit 4–5 cm leveät kukat.
Lajeja

Bletilla chartacea
Bletilla formosana
Bletilla guizhouensis
Bletilla ochracea
mikadonkämmen (Bletilla striata)
Middlesex

Historiallisen Middlesexin kreivikunnan sijainti.
Middlesex on yksi Englannin historiallisista kreivikunnista. Englannin paikallishallintouudistuksessa vuonna 1889 Middlesexin kreivikunnan alueesta osa siirrettiin Lontoon kreivikuntaan. Vuoteen 1965 mennessä Lontoon kaupunkialue oli kasvanut kattamaan lähes koko historiallisen Middlesexin alueen. Kreivikunta siirrettiinkin lähes kokonaisuudessaan osaksi Lontoon pääkaupunkiseutua (Greater London). Muutamia reuna-alueita liitettiin Hertfordshiren ja Surreyn kreivikuntiin.
Nykyään Middlesex-nimeä käytetään lähinnä epävirallisissa yhteyksissä viittaamaan historiallisen kreivikunnan alueeseen ja joissakin postiosoitteissa.
Historiallisen Middlesexin alueella toimii Middlesexin yliopisto.
Aiheesta muualla

Kuvia tai muita tiedostoja aiheesta Middlesex Wikimedia Commonsissa
Mikael Aalto

| Mikael Aalto> Henkilötiedot |
| --- | --- |
Koko nimi:  Mikael Aalto
Syntynyt: 12. syyskuuta 1994 (ikä 30)
Kansalaisuus:   Suomi
Koripalloilija
Pelipaikka:  Sentteri / Iso laitahyökkääjä
Pituus:  208 cm
Paino:  113 kg
Nyk. joukkue:  Korihait
Sarja:  Korisliiga
Pelaajaura
Seurajoukkueet
2015−2018 2015−2016 2018−2022 2022–:  KTP-Basket → KTP Kristika Turku Korihait
Mikael Aalto (s. 12. syyskuuta 1994) on suomalainen koripalloilija.
Pelaajaura

Sipoolaisen Hukkabasketin kasvatti Aalto pelasi nuoruudessaan alueellisia nuortensarjoja ja kuntosarjoja, kunnes hän siirtyi kaudeksi 2014–2015 II-divisioonassa pelanneeseen Keravan Kori-80:een. Aalto teki epävirallisen tilastoinnin mukaan Keravalla keskimäärin 13,4 pistettä ja otti 8,4 levypalloa ottelua kohden ja kirjautti myös 20/20-tilastorivejä, ja hänen potentiaalinsa jopa pääsarjatasolle huomattiin. Jo marraskuussa Joensuun Katajan päävalmentajana toiminut Pekka Salminen kutsui Aallon harjoittelemaan Katajan edustusjoukkueen kanssa, mutta kotkalaisjuurinen Aalto ei siirtynyt pelaamaan seuraan. Porvoossa opiskelleena hän otti keväällä 2015 yhteyttä pääsarjajoukkue KTP-Basketiin, jonka kanssa hän teki pelaajasopimuksen kesäkuussa 2015. Nuorten sarjat mukaan lukien Aalto pelasi ensimmäisen kerran valtakunnallisissa sarjoissa näin ollen vasta 21-vuotiaana tehtyään ensiesiintymisensä KTP:n edustusjoukkueessa BC Nokiaa vastaan 4. lokakuuta 2015 kirjautettuaan ottelussa kaksi pistettä ja neljä levypalloa. Kaksinumeroisille pistelukemille Korisliigassa Aalto ylsi ensimmäisen kerran 13. marraskuuta Tampereen Pyrintöä vastaan. Aalto pelasi myös seuran kakkosjoukkueessa I-divisioona B:ssä, missä hän teki syyskauden parhaan pistelukemansa (28) marraskuussa Raholan Pyrkivää vastaan. Edustusjoukkueessa hän osallistui myös FIBA Europe Cupiin.
Helmikuussa 2017 Aalto teki jatkosopimuksen KTP:n kanssa.
Kesäkuussa 2018 Aalto siirtyi M1DA:ssa pelanneeseen Kristika Turkuun kaksivuotisella sopimuksella.
Henry Vane

Henry Vane
Henry Vane eli Henry Vane nuorempi (kastettu 26. toukokuuta 1613 – 14. kesäkuuta 1662) oli englantilainen poliitikko ja Massachusettsin lahden siirtokunnan kuudes kuvernööri. Hän oli Jaakko I:n aateloiman hovivirkamiehen poika, joka omaksui nuoruudessaan syvän uskonnollisen vakaumuksen. Vane ajautui konfliktiin arkkipiispa William Laudin johtaman Englannin kirkon kanssa eikä suostunut polvistumaan ehtoolliselle. Hän matkusti Massachusettsiin vuonna 1635 voidakseen harjoittaa uskontoaan vapaammin.
Vane valittiin Massachusettsin lahden siirtokunnan kuvernööriksi vuonna 1636. Samana vuonna alkoi Pequot-sota, jonka aikana Vane tuki Roger Williamsia, jolla oli ystävälliset välit narragansettien kanssa. Vapaata armoa julistaneen Anne Hutchinsonin ja siirtokunnan pappien välisessä kiistassa Vane asettui Hutchinsonin puolelle. Hän hävisi kuvernöörinvaalit vuonna 1637 ja lähti takaisin Englantiin.
Englannissa Vane valittiin pitkään parlamenttiin ja hänet lähetettiin Edinburghiin neuvottelemaan liitto skottien ja parlamentin välille (Solemn League and Covenant). Skotit asettivat liittoutumisen ehdoksi Englannin kirkon muuttamisen presbyteeriseksi. Vane muotoili asiaa koskevan sopimuskohdan siten, että kirkko uudistettaisiin ”Jumalan sanan ja parhaiden reformoitujen kirkkokuntien esikuvan mukaiseksi”, mikä jätti tulkinnanvaraa englantilaisille.
Englannin sisällissodan ensimmäisessä vaiheessa Vane johti parlamentin ”sotapuoluetta” kollegansa Oliver St Johnin kanssa. Parlamentissa toimi ”sotapuolueen” lisäksi ”rauhan puolue” ja ”keskipuolue”. Vanen toiminnan ansiosta parlamentin armeija uudistettiin aiempaa tehokkaammaksi, millä oli suuri vaikutus siihen, että parlamentti voitti sisällissodan. Joulukuussa 1648 niin sanotussa Priden puhdistuksessa eversti Thomas Priden johtamat joukot estivät eräitä parlamentin jäseniä pääsemästä alahuoneeseen. Vane ei ollut estettyjen listalla, mutta hän jätti paikkansa parlamentissa vastalauseena puhdistukselle. Lisäksi hän kieltäytyi toimimasta tuomarina oikeudenkäynnissä, jossa Kaarle I tuomittiin kuolemaan.
Vane kannatti uskonnonvapautta sekä kirkon ja valtion erottamista toisistaan. Hän hahmotteli Englannille tasavaltaista perustuslakia. Sitä ei otettu käyttöön hänen kotimaassaan, mutta Yhdysvaltain perustuslaki vuodelta 1787 kuvastaa eräiltä osin Vanen ajatuksia. Englannin restauraation alettua Vane tuomittiin maanpetoksesta ja teloitettiin vuonna 1662. Hän yritti pitää puheen mestauslavalla, mutta se estettiin.
Teoksia

Zeal Examined (1651)
A Retired Man’s Meditations (1655)
A Healing Question (1656)
The People’s Case Stated (1662)
Aiheesta muualla

John Miltonin kirjoittama sonetti Henry Vanelle vuodelta 1652
Kuvia tai muita tiedostoja aiheesta Henry Vane Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Mies Joka Pelkää Hevosiaan

Mies Joka Pelkää Hevosiaan, valokuva vuodelta 1884.
Mies Joka Pelkää Hevosiaan (engl. Young Man Afraid of His Horses, 1836 – 13. heinäkuuta 1893) oli oglala-lakotojen päällikkö. Lakotankielinen nimi Tȟašúŋke Kȟokípȟapi tarkoittaa täsmällisemmin käännettynä Mies Jonka Hevosia Pelätään, mutta virheellinen käännös on englanninkielisessä kirjallisuudessa yleisempi, ja se on vakiintunut muihinkin kieliin. Hänen isänsä oli samanniminen, joten heistä voidaan käyttää erotukseksi nimiä Vanha Mies ja Nuori Mies.
Mies Joka Pelkää Hevosiaan on tunnettu osallistumisestaan Punaisen Pilven sotaan ja Wounded Kneen verilöylyn jälkeisiin neuvotteluihin. Hän oli Hullun Hevosen ohella yksi oglaloiden neljästä viimeisestä sotapaidan kantajasta eli johtajasta, joilla oli oikeus pitää yllään erityistä arvostettujen sotureiden käyttöön tehtyä paitaa.
Harry Dean Stanton

| Harry Dean Stanton |
| --- | --- |
 Harry Dean Stanton vuonna 2006.
Henkilötiedot
Syntynyt: 14. heinäkuuta 1926 West Irvine, Kentucky, Yhdysvallat
Kuollut: 15. syyskuuta 2017 (91 vuotta) Los Angeles, Yhdysvallat
Kansalaisuus:  Yhdysvallat
Ammatti:  näyttelijä
Näyttelijä
Palkinnot
 DVDX Award (2007) 
Aiheesta muualla
www.harrydeanstanton.org
IMDb 
Elonet
Harry Dean Stanton (14. heinäkuuta 1926 West Irvine, Kentucky, Yhdysvallat – 15. syyskuuta 2017 Los Angeles, Yhdysvallat) oli yhdysvaltalainen näyttelijä. Hän esiintyi uransa aikana yli 200 roolissa.
Nuoruus

Stanton syntyi pienessä kaupungissa Kentuckyssä vuonna 1926, hänen isänsä oli Sheridan Harry Stanton ja äiti Ersel. Isä oli tupakan kasvattaja ja työskenteli myös parturina. Hänen äitinsä oli kampaaja ja kokki. Valmistuttuaan Lafayette Senior High Schoolista vuonna 1944 hän osallistui toiseen maailmansotaan ja palveli Yhdysvaltain laivastossa vuoteen 1946. Päästyään palveluksesta hän aloitti journalismin opiskelun Kentuckyn yliopistossa. Stanton keskeytti opiskelunsa kolme vuotta opiskeltuaan ja lähti Pasadena Playhouse -teatteriin, jossa aloitti näyttelijän uransa. Hän näytteli sen aikana merkittävissä sivurooleissa, joita hänellä oli yli 200 elämänsä aikana.
Hänet tunnettiin muun muassa elokuvista Tomahawkin polku (1957), Kourallinen dollareita (1964), Lannistumaton Luke (1967), Kellyn sankarit (1970), Dillinger – maailman paras pankkirosvo (1973), Kummisetä osa II (1974), Alien – kahdeksas matkustaja (1979), Pako New Yorkista (1981), Paris, Texas (1984), Villi sydän (1990), Repo Man (1984), ja myöhemmällä urallaan Pelkoa ja inhoa Las Vegasissa (1998), Vihreä maili (1999), Mies joka itki (2000), Inland Empire (2006) ja viimeisessä pääosaroolissaan Lucky (2017), jota hän ei ehtinyt nähdä valmiina. Hän näytteli myös televisiosarjoissa Rawhide, Gunsmoke ja Big Love.
Pitkän uransa aikana Stanton työskenteli useiden nimekkäiden ohjaajien, kuten esimerkiksi seuraavien kanssa: Sam Peckinpah, Alfred Hitchcock, Francis Ford Coppola, John Carpenter, Terry Gilliam, John Milius, Ridley Scott, Sergio Leone, Martin Scorsese, Frank Darabont, Sean Penn sekä useaan otteeseen David Lynchin kanssa.
Stanton kuoli 91-vuotiaana 15. syyskuuta 2017 Cedars-Sinai-sairaalassa Los Angelesissa.
Palkinnot

DVDX Award (2007)
Ehdokkuudet

Screen Actor Guild Award (2000)
Satellite Award (2007)
Aiheesta muualla

Muistot – Harry Dean Stanton 1926–2017, Näyttelijä Helsingin Sanomat.  19.9.2017. Viitattu 3.3.2021.
Gates, Anita: Harry Dean Stanton, Character Actor Who Became a Star, Dies at 91 The New York Times.  15.9.2017. Viitattu 3.3.2021. (englanniksi)
Harry Dean Stanton Biography (1926-) Film Reference. Viitattu 3.3.2021. (englanniksi)
Middlesbrough

| Middlesbrough |
| --- | --- |
 Middlesbrough'n kuljetussilta
 Middlesbrough
 Koordinaatit: 54°34′31″N, 1°14′3″W 
Valtio:  Yhdistynyt kuningaskunta
Osa:  Englanti
Hallintoalue:  Kaakkois-Englanti
Kreivikunta:  North Yorkshire
Hallinto:  
 – Hallinnon tyyppi:  Kunta
 – Pormestari:  Ray Mallon
Pinta-ala:  
 – Kokonaispinta-ala:  53,88 km²
Väkiluku (2011):  138 400
 – Väestötiheys:  2 569 as./km²
Lempinimi::  Boro
 
 www.middlesbrough.gov.uk 
Infobox OKVirheellinen NIMI-arvo: 
Middlesbrough ['mɪd(ə)lzbrə] on kaupunki Koillis-Englannissa North Yorkshiren kreivikunnassa. Vuonna 2011 kaupungissa arvioitiin olevan noin 140 000 asukasta.[lähde? ] Kaupunki sijaitsee Teesjoen varressa ja sen näkyvin maamerkki on jättiläismäinen kuljetussilta vuodelta 1911. Televisiosarjassa Näkemiin vaan, muru! silta puretaan ja myydään Arizonaan; tosielämässä silta on suojeltu kohde. Siihen mahtuu kerrallaan 600 ihmistä, jotka kävelevät siltakoriin, joka liukuu joen toiselle puolelle roikkuen  noin 50 m joen pinnan yläpuolella.
Englantilaiseksi kaupungiksi Middlesbrough on nuori: 1800-luvun alussa kaupungissa oli alle 30 asukasta. Se kasvoi teollistumisen myötä nopeasti pääasiallisesti Bolckow, Vaughan -yrityksen ansiosta, ja jäljellä on edelleen jonkin verran kemian, lannoitteiden ja teräksen tuotantoa.
Middlesbrough FC voitti vuonna 2004 Englannin liigacupin.
Aiheesta muualla

Kuvia tai muita tiedostoja aiheesta Middlesbrough Wikimedia Commonsissa
Middlesexin piirikunta (Connecticut)

Middlesexin piirikunta (engl. Middlesex County) on Yhdysvaltojen Connecticutin osavaltiossa sijaitseva piirikunta. Sen väkiluku oli 162 436 vuonna 2019. Piirikunnan hallintokeskus on Middletownin kaupunki. Piirikunta perustettiin toukokuussa 1785.
Aiheesta muualla

Kuvia tai muita tiedostoja aiheesta Middlesexin piirikunta (Connecticut) Wikimedia Commonsissa
Connecticutin osavaltio
| --- | --- |
Alueet:   Central Naugatuck River Valley  Gold Coast  Greater Bridgeport  Greater Danbury  Greater New Haven  Greater Hartford  Kaakkois-Connecticut  Litchfield Hills  Lounais-Connecticut  Lower Connecticut River Valley  Quiet Corner 
Piirikunnat:   Fairfield  Hartford  Litchfield  Middlesex  New Haven  New London  Tolland  Windham 
Kaupungit:   Ansonia  Bridgeport  Bristol  Danbury  Derby  Hartford (pääkaupunki)  Meriden  Middletown  Milford  New Britain  New Haven  New London  Norwalk  Norwich  Shelton  Stamford  Torrington  Waterbury  West Haven